Kausland kirke

Kausland kirke er en langkirke fra 1881 i Øygarden kommune, Vestland fylke. Den har 385 sitteplasser.Kirkesøk

Opprinnelig hørte innbyggerne på vestsiden av Sund kommune til under Sund kirke, og de måtte da gå til fots over fjellet Veten for å komme seg til Klokkarvik på østsiden. Da det i begynnelsen av 1870-årene ble besluttet å bygge ny og større kirke var det noe uenighet om hvor denne skulle plasseres, og det ble foreslått å bygge på Vorland som var mer sentralt i sognet. Det endte opp med et kompromiss der den nye kirken i Sund skulle ha 500 sitterplasser, mens det skulle bygges kapellkirke på Kausland med 250 plasser.Sund kirke gjennem 600 år

Den hvite trekirken ble oppført av byggmester Askild AaseJf. biografisk skisse i Digitalt museum etter tegninger av arkitekt Conrad Fredrik von der Lippe. Den ble innviet 24. august 1881. Spiret er ifølge tradisjonen fra 1674.«Norges kirker» Det kommer fra gamle Sund kirke, som ble revet i 1877 for å gi plass til ny kirke. Kirken ble utvidet og ombygd i 1963. Da fikk den omgang rundt hele bygget, og noe av det sentrale inventaret ble fornyet.

 Referanser 

 Litteratur 
 Hans-Emil Lidén: Kausland kapell



 Eksterne lenker 



Kategori:Kirker i Øygarden
Kategori:Kirker i Vesthordland prosti
Kategori:Religiøse byggverk fra 1881
Kategori:1881 i Norge
Kategori:Kulturminner i Øygarden